粵王墓
作者：方一夔
朝代：宋

paragraphs: 何年遺此粵王墓，陳迹留傳自先故。
纍纍三冢壓荒山，古木寒烟暗行路。
憶昔祖父伯姑蘇，北連齊楚陵强都。
自從鴟夷載西子，子孫運盡償前逋。
三軍散後東西走，窮無寄跡埋丘首。
安全發掘不可知，故號至今喧衆口。
丘山華屋何足言，死名死利分汙尊。
英雄自古無葬處，誰與遺臭留乾坤。